## Č.j. 205/2023

## Dodatok č. 1

## ku

## KOLEKTÍVNEJ ZMLUVE

**na rok 2023**

V súlade s ustanovením § 31 zákona č. 553/2003 Z.z. o odmeňovaní niektorých zamestnancov pri výkone práce vo verejnom záujme v znení neskorších predpisov (ďalej len „zákon o odmeňovaní“), § 231 Zákonníka práce a zákona č. 2/1991 Zb. o kolektívnom vyjednávaní v znení neskorších predpisov zmluvné strany

názov organizácie : **Nitrianska galéria (NG), Župné námestie 3, 949 01 Nitra**

**(ďalej len „ zamestnávateľ“),**

zastúpená : **Mgr. Renáta Niczová, riaditeľka**

na jednej strane

a

základná organizácia : **ZV SLOVES Nitrianska galéria,**

zastúpená : **Mgr. Martin Daniš, predseda závodného výboru**

**Andrea Magáthová, tajomníčka závodného výboru**

**Eva Halásová, hospodárka závodného výboru**

na druhej strane

uzatvárajú tento

**Dodatok č. 1 ku Kolektívnej zmluve na rok 2023**

**platný od 01.06.2023.**

Nakoľko prišlo k vydaniu Opatrenia č. 171/2023 Z.z. , ktorým sa zvyšujú sadzby stravného pri služobných cestách (od 1.6.2023) a od toho sa odvíjajú aj zmeny v sume poskytovaného finančného príspevku na stravovanie a taktiež aj zmeny v hodnote jedálnych kupónov/stravovacích poukážok, obe zmluvné strany sa dohodli na novom znení čl. 24 písm. a) a čl. 26 a to nasledovne:

# Článok 24

1. ***Stravovanie zamestnancov***: nakoľko NG nemá vlastné stravovacie zariadenie, zabezpečí stravovanie pre svojich zamestnancov podľa ich výberu dvomi spôsobmi:

* formou stravovacích poukážok a poskytne im stravovacie poukážky už od prvého dňa nástupu do zamestnania. Príspevok zamestnávateľa zo SF je vo výške 0,77 € (ak hodnota stravovacej poukážky je 5,48 €, zamestnávateľ prispieva vo výške 3,02 €). Za dni strávené na dovolenke a pri osobných prekážkach v práci zamestnancom neprináleží stravovacia poukážka. Evidenciu stravovacích poukážok vedie ekonómka NG.
* formou finančného príspevku na stravovanie kedy bude platiť, že pri poskytovaní finančného príspevku na stravovanie zamestnávateľ bude prispievať v takej istej výške ako pri stravovacej poukážke v hodnote 5,48 € (čiže 3,02 € príspevok zamestnávateľa, 0,77 € príspevok zo SF), za každý odpracovaný deň. Finančný príspevok na stravovanie sa bude zasielať zamestnancovi vopred na účet (t.j. na konci predchádzajúceho mesiaca zašle ekonómka zamestnancovi príspevok na nasledujúci mesiac podľa počtu pracovných dní v novom mesiaci a po odpočítaní neodpracovaných dní za predchádzajúci mesiac). Novému zamestnancovi bude vyplatený finančný príspevok na stravovanie v prvý deň nástupu do zamestnania. Tento finančný príspevok v zmysle zákona o dani z príjmov nepodlieha dani z príjmov. Evidenciu poskytnutého finančného príspevku na stravovanie zabezpečí ekonómka NG. Za dni strávené na dovolenke a pri osobných prekážkach v práci zamestnancom neprináleží finančný príspevok na stravovanie.

**Článok 26**

Zdaňovanie SF

Od dane z príjmov sú oslobodené nasledovné druhy príspevkov zo SF:

- príspevok na stravu poskytnutú na pracovisku alebo v rámci stravovania zabezpečeného

prostredníctvom iných subjektov, pričom oslobodený je nepeňažný príjem;

* finančný príspevok na stravovanie zamestnancov v zmysle § 5 ods. 7 písm. b) zákona o dani z príjmov a v zmysle §152 Zákonníka práce (max. do výšky 4,02 €/deň).
* príspevok na hodnotu nealkoholických nápojov poskytovaných zamestnávateľom zamestnancovi na spotrebu na pracovisku (§5 ods.7 písm. c/ zákona o dani z príjmov),
* príspevok na použitie rekreačného, zdravotníckeho, vzdelávacieho, predškolského telovýchovného alebo športového zariadenia poskytnutého zamestnávateľom zamestnancovi, jeho manželke a deťom, ktoré sa považujú za vyživované deti (§5 ods.7 písm. d/ zákona o dani z príjmov – napr. prenájom miestnosti za účelom kultúrneho spoločenského posedenia zabezpečovaného zamestnávateľom)
* nepeňažné plnenie poskytnuté zamestnancovi v úhrnnej sume najviac 500 € za zdaňovacie obdobie od všetkých zamestnávateľov, ak platí že zamestnávateľom vynaložené prostriedky na toto nepeňažné plnenie nie sú uplatnené ako výdavky na dosiahnutie, zabezpečenie a udržanie zdaniteľných príjmov (§2 písm. i).

Väčšina titulov na čerpanie prostriedkov zo sociálneho fondu je zdaňovaná 19 % sadzbou dane. Medzi takéto príjmy patria napr.:

- príspevok na stravovanie poskytnutý v peňažnej forme (mimo §152 ZP a nad rámec max. výšky 4,02 €/deň),

- príspevok na kultúrne programy a športové akcie, poskytnutie vstupeniek na kultúrne a športové akcie, permanentky (v prípade ak sa nejedná o nepeňažný príjem do 500,- €/rok/zamestnanec).

Tento dodatok ku Kolektívnej zmluve je účinný dňom jeho podpísania oprávnenými zástupcami a je záväzný pre zmluvné strany a pre ich právnych nástupcov v dobe jej platnosti.

Zamestnávateľ a závodný výbor zabezpečia do 15 dní od podpísania tohto dodatku ku kolektívnej zmluve, aby jeden exemplár dodatku bol k dispozícii na podateľni a u Mgr. Daniša, predsedu ZV SLOVES Nitrianska galéria.

Dodatok ku Kolektívnej zmluve je vypracovaný v dvoch vyhotoveniach, z ktorých každá zo zmluvných strán obdrží jeden exemplár.

# V Nitre, dňa 29.05.2023

## Mgr. Renáta Niczová Mgr. Martin Daniš

riaditeľka predseda

Nitrianska galéria ZV SLOVES Nitrianska galéria